**ROMANIA**

**JUDETUL NEAMT**

**PRIMARIA COMUNEI ION CREANGA**

**Nr. 12.026 din 17.10.2024**

**PROCES – VERBAL**

  **Încheiat astăzi 17.10.2024**  în cadrul ședinței extraordinare a Consiliului Local al comunei Ion Creangă, care se ține în sala de ședință din clădirea Primăria comunei Ion Creangă si care a fost convocată prin dispoziția primarului nr. 294 din 13.10.2024, pentru ora 16:00.

 La lucrările sedinței participă domnul Primar, Dumitru – Dorin Tabacariu, domnul Viceprimar Vasile Constantin și doamna secretar general Mihaela Niță.

 Convocarea consiliului local s-a realizat în scris și telefonic, prin intermediul compartimentului de specialitate al primarului comunei, în invitația la ședință precizând data, ora și locul desfășurării acesteia*.* Materialele înscrise pe proiectul ordinii de zi a ședinței sunt puse la dispoziția consilierilor locali pe suport electronic la adresele de corespondență create în acest sens și după caz, pe suport de hârtie la sediul Primariei Ion Creanga.

 În urma apelului nominal făcut, la ședință, participă efectiv 12 consilieri locali, din totalul de 15 consilieri in functie, domnul consilier Petrache Gabriel, absent motivat, domnul consilier Iacoban Constantin, absent motivat și domnul consilier Huci Ion, in concediu de odihnă.

 **Domnul Primar** prezintă invitația la ședință și dă cuvântul doamnei președinte de ședință, consilier Gabriela Cănărău , care declară deschisă sedința extraordinară de astazi 17.10.2024, ora 16:00.

 **Domnul presedinte de sedință dă citire proiectului ordinei de zi :**

1.Aprobarea Procesului verbal al ședinței anterioare ;

2. Proiect de hotarare nr. 74 din 30.09.2024 privind modificarea si completarea H.C.L nr. 78 din 19.09.2024 privind anularea accesoriilor aferente obligaţiilor bugetare principale, restante la data de 31 august 2024 inclusiv, conform O.U.G nr. 107/2024 pentru reglementarea unor măsuri fiscal - bugetare în domeniul gestionării creanţelor bugetare şi a deficitului bugetar pentru bugetul general consolidat al României în anul 2024, precum şi pentru modificarea şi completarea unor acte normative, conform O.U.G nr.112 din 23.09.2024- initiator Tabacariu Dumitru- Dorin – Primarul Comunei Ion Creangă, C1, C2, C3.

3. Proiect de hotarare nr. 75 din 03.10.2024privind modificarea si completarea H.C.L nr. 77 din 19.09.2024 privind desemnarea reprezentanților Consiliului Local al Comunei Ion Creangă în Consiliul de administrație al Școlii Gimnaziale Comuna Ion Creangă, jud. Neamț - initiator Tabacariu Dumitru- Dorin – Primarul Comunei Ion Creangă,C1,C2,C3.

4.Proiect de hotarare nr. 76 din 07.10.2024 privind aprobarea rectificarii bugetului local al comunei Ion Creanga pentru anul 2024 - initiator Tabacariu Dumitru- Dorin – Primarul Comunei Ion Creangă,C1,C2,C3.

5. Intrebari si interpelari .

 Se supune la vot ordinea de zi, se aprobă în unanimitate e voturi, cu 12 voturi „pentru” din totalul de 12 consilieri prezenți.

 **Se trece la primul punct al ordinei de zi:** Aprobarea **Procesului verbal al ședinței anterioare**. Vă consult, dacă sunt discuții pe marginea procesului verbal. Nu sunt. Se supune la vot si procesul verbal a fost aprobat in unanimitate de voturi , cu 12 voturi „ pentru„ din totalul de 12 consilieri prezenti;

 **Se trece la punctul doi al ordinei de zi**: **Proiect de hotarare nr. 74 din 30.09.2024 privind modificarea si completarea H.C.L nr. 78 din 19.09.2024 privind anularea accesoriilor aferente obligaţiilor bugetare principale, restante la data de 31 august 2024 inclusiv, conform OUG nr. 107/2024 pentru reglementarea unor măsuri fiscal - bugetare în domeniul gestionării creanţelor bugetare şi a deficitului bugetar pentru bugetul general consolidat al României în anul 2024, precum şi pentru modificarea şi completarea unor acte normative, conform O.U.G nr.112 din 23.09.2024.**

Se da cuvantul presedintilor comisiilor de specialitate ale Consiliului local , pentru a prezenta avizele care sunt favorabile proiectului de hotarare.

C 1 = Comisia ptr. agricultura , programe de dezvoltare , economico- finaciara, buget –finante, administrarea domeniului public si privat al comunei , gospodarire comunala , servicii si comert

C 2 = Comisia pentru activitati culturale, culte, învățământ , sănătate , familie , urbanism și amenajarea teritoriului , protectia copilului , protectia mediului , turism , muncă , protectie sociala , tineret și sport

C 3 = Comisia juridica , de disciplină, de apărare a ordinii și linistei publice si a drepturilor cetatenilor.

 Se întreabă dacă dorește cineva să discute. Nu doreste nimeni sa discute.

 Se supune la vot proiectul de hotărâreprivind modificarea si completarea H.C.L nr. 78 din 19.09.2024 privind anularea accesoriilor aferente obligaţiilor bugetare principale, restante la data de 31 august 2024 inclusiv, conform OUG nr. 107/2024 pentru reglementarea unor măsuri fiscal - bugetare în domeniul gestionării creanţelor bugetare şi a deficitului bugetar pentru bugetul general consolidat al României în anul 2024, precum şi pentru modificarea şi completarea unor acte normative, conform O.U.G nr.112 din 23.09.2024, se aprobă cu 12 voturi „pentru„ din totalul de 12 consilieri prezenti.

 **Se trece la punctul trei al ordinei de zi**: **Proiect de hotarare nr. 75 din 03.10.2024 privind modificarea si completarea H.C.L nr. 77 din 19.09.2024 privind desemnarea reprezentanților Consiliului Local al Comunei Ion Creangă în Consiliul de administrație al Școlii Gimnaziale Comuna Ion Creangă, jud. Neamț.**

Se da cuvantul presedintilor comisiilor de specialitate ale Consiliului local , pentru a prezenta avizele care sunt favorabile proiectului de hotarare.

C 1=Comisia ptr. agricultura , programe de dezvoltare , economico- finaciara, buget –finante, administrarea domeniului public si privat al comunei , gospodarire comunala , servicii si comert

C 2 = Comisia pentru activitati culturale , culte, învățământ , sănătate , familie , urbanism și amenajarea teritoriului , protectia copilului , protectia mediului , turism , muncă , protectie sociala , tineret și sport

C 3= Comisia juridica , de disciplină, de apărare a ordinii și linistei publice si a drepturilor cetatenilor.

 Se fac propuneri:

 **Domnul Viceprimar** propune pe domnul consilier Irimia Gheorghe.

 Se supune la vot propunerea, se aprobă cu 12 voturi „pentru„ din totalul de 12 consilieri prezeți.

 Se întreabă dacă dorește cineva să discute. Nu doreste nimeni sa discute.

 Se supune la vot proiectul de hotărâre privind modificarea si completarea H.C.L nr. 77 din 19.09.2024 privind desemnarea reprezentanților Consiliului Local al Comunei Ion Creangă în Consiliul de administrație al Școlii Gimnaziale Comuna Ion Creangă, jud. Neamț, se aprobă cu 12 voturi „pentru„ din totalul de 12 consilieri prezenti.

 **Se trece la punctul patru al ordinei de zi**: **Proiect de hotarare nr. 76 din 07.10.2024 privind aprobarea rectificarii bugetului local al comunei Ion Creanga pentru anul 2024**

 Se da cuvantul presedintilor comisiilor de specialitate ale Consiliului local , pentru a prezenta avizele care sunt favorabile proiectului de hotarare.

C 1=Comisia ptr. agricultura , programe de dezvoltare , economico- finaciara, buget –finante, administrarea domeniului public si privat al comunei , gospodarire comunala , servicii si comert

C 2 = Comisia pentru activitati culturale , culte, învățământ , sănătate , familie , urbanism și amenajarea teritoriului , protectia copilului , protectia mediului , turism , muncă , protectie sociala , tineret și sport

C 3= Comisia juridica , de disciplină, de apărare a ordinii și linistei publice si a drepturilor cetatenilor.

 Se întreabă dacă dorește cineva să discute.

**Domnul Primar** spune că au venit niște bani pentru asistența socială, au venit bani și pentru CES, s-au mai alocat bani la echipa de fotbal și unde a mai fost nevoie. Se așteaptă luna viitoare o rectificare pentru a mai rezolva din probleme.

Se intreaba daca mai doreste cineva sa discute .Nu doreste nimeni sa discute.

 Se supune la vot proiectul de hotărâre privindaprobarea rectificarii bugetului local al comunei Ion Creanga pentru anul 2024, se aprobă cu 12 voturi „pentru„ din totalul de 12 consilieri prezenti.

 **Se trece la ultimul punct al ordinei de zi : Intrebari si interpelari:**

Se înscriu:

**Domnul consilier Huci Bogdan**

**Domnul consilier Petrosanu Ioan**

**Domnul consilier Huci Bogdan** propune ca pe traseele școlare, unde așteaptă copii, să fie amenajate spațiile de așteptare pentru a nu mai sta copii în ploaie. Deasemeni solicită realizarea unor noi treceri de pietoni, pe lângă cele existente, pentru a facilita traversarea prin mai multe puncte, deoarece cele existente sunt la distanțe mari unele de altele și copii sunt nevoiți să traverseze prin locuri nepermise.

**Domnul Primar** spune că va realiza o astfel de solicitare, deoarece întradevăr în Recea nu există decât o trecere de pietoni, conform proiectului de reabilitare a DJ 207D. Desemeni se va avea în vedere și amenjarea stațiilor mai ales în zonele unde se pot realiza refugii , confom noului proiect aprobat pentru modernizarea DJ 207C, pe cele două tronsoane, Ion Creangă – Stejaru și Sîra.

**Domnul consilier Huci Bogdan** spune că ar fi bine de realizat și parcarea din fața școlii odată cu acest proiect.

**Domnul Primar** spune că asta este cea mai bună ocazie de realizare a parcării.

**Domnul consilier Leonte Bogdan** spune că ar fi bine de realizat și la parcul Tei.

**Domnul Primar** spune că acolo va trebui realizat prin forțe proprii. Cele 20 de stații, sunt trimise spre omologare, au proiect, s-au înaintat la Consiliul Judetean si la Inspectoratul de Politie Judetean Neamt, pentru avize la la comisia de specialitate. Pentru zona blocul ANL pentru preluarea elevilor, se va realiza o cumpara o statie. Pot fi cooptați oameni de afaceri care să le realizeze și să le personalizeze.

**Domnul consilier Huci Bogdan** întreabă despre banii alocați pentru locul de joacă de la Școală.

**Domnul Primar** spune că va fi realizat doar că trebuie văzut ce este cu avizul de la ISJ și de la Minister.

**Domnul Primar** psune că este trimisă solicitare la ISJ.

**Doamna Secretar general**  spune că s-a primit răspunsul doar că trebuie proiect pentru realizarea investitiei.

**Domnul Primar** spune că se va realiza anul viitor după ce se vor definitiva toate etapele. Momentan este în derulare realizarea locului de joacă de la Parcul Tei, de lângă terenul de minifotbal, faza de obținere avize de către proiectant + execuție. Se va realiza și cel de la școală cu toate avizele necesare.

**Domnul consilier Huci Bogdan** aduce în discuție proiectul privind dotarea cu mobilier școlar, care s-a spart în mai multe părți, ultimele două pachete care s-au scos, și vor mai fi și altele, pe laborator și consilier psihologic. La început suma pe proiect era mare, dar după divizare suma pentru mobilier este mai mare. Este posibil să rămână bani de la mobilier, și ar trebui redirecționați către celelate părți pentru că fondurile alocate nu sunt suficiente având în vedere că stabilirea prețurilor la materiale s-a realizat în urmă cu doi ani și între timp valoarea produselor de achiziționat a mai crescut.

**Domnul Primar** spune că știe că cele două loturi au fost scoase, și dacă va fi o problemă privind sumele, se va rezolva.

**Domnul consilier Huci Bogdan** întreabă dacă se pot lua banii rămași de la mobilier și pune la celelalte părți ale proiectului.

**Domnul Primar** spune că nu poate răspunde la această întrebare, dacă nu se poate se vor completa sumele din Bugetul Local. Teoretic ar trebui să se poată realiza.

**Domnul consilier local Petroșanu**, fiind la terminarea celui de-al șaptelea mandat de consilier local, mulțumesc tuturor consilierilor locali pentru colaborare, înțelegere, urează celor rămași în consiliu, sănătate, succes în realizarea proiectelor supuse spre aprobarea pentru bunul mers al comunei.

**Domnul Primar** mulțumește frumos și asigură că ori de câte ori va fi necesar se va apela la experiența dumnealui. Deasemeni speră că și cei prezenți să aibă sănătatea și înțelepciunea de a lua cele mai bune decizii pentru comună și speră la cât mai multe mandate.

**Domnul Primar** adaugă faptul că astăzi a discutat la Minister, pentru proiectul cu parcul fotovoltaic, care sigur va fi realizat, se vor termina și proiectele de la Stejaru și cele cu școala, a fost sunat pentru poiecte prin programul POR, tot cu bani europeni.

**Domnul consilier Huci Bogdan** întreabă dacă mai are vreun răspuns legat de realizarea proiectlui cu pistele pentru biciclete.

**Domnul Primar** spune că nu are răspuns. Din păcate în comună proprietațile oamenilor sunt la limita asfaltului și este greu de realizat proiectul.

**Domnul consilier Huci Bogdan** spune că poate se poate realiza ceva din buget local, pentru că pe drumul județean nu se poate circula pe marginea lui.

**Domnul Primar** spune că știe situația. Poate dacă se vor rezolva cele 7 tronsoane de drumuri de exploatare, se vor mai rezolva din situații. Mai adaugă faptul că săptămâna viitoare joi la ora 11:30 va fi ședința de constituire a noului CL, dacă se rezolvă toate.

Se întreabă dacă mai dorește cineva să discute. Nu mai doreste nimeni sa discute.

 Doamna președinte de sedintă, declară închise lucrările de astăzi ale ședinței.

 Drept pentru care s-a incheiat prezentul proces-verbal.

 **PREŞEDINTE DE ŞEDINTA INTOCMIT**

 **CONSILIER LOCAL SECRETAR GENERAL**

 **Gabriela CĂNĂRĂU Mihaela NIȚĂ**